turjo4nis/wikipedia-bn-dump-20250701 huggingface dataset:
সরমা গুপ্তা

সরমা গুপ্তা (১৮৮২ - ১৯৫০) ছিলেন ভারতীয় উপমহাদেশের  ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা।

জন্ম ও পরিবার
সরমা গুপ্তা ১৮৮২ সালে ঢাকা শহরে জন্মগ্রহণ করেন। তার পিতার নাম গিরীশ চন্দ্র সেন ও মাতার নাম সরলাসুন্দরী সেন। বিবাহের কয়েক বৎসর পরে সরমা গুপ্তা সন্তান ও স্বামীহারা হয়ে ঢাকায় পিত্রালয়ে চলে আসেন। তারপরে তিনি দেশের সেবাতেই নিজেকে সম্পূর্ণরূপে সমর্পণ করেন।

রাজনৈতিক জীবন
১৯২১ সালে অসহযোগ আন্দোলনের সময় মহাত্মা গান্ধীর আদর্শে উদ্বুদ্ধ হন তিনি। মহিলাদের মধ্যে দেশাত্মবোধ জাগ্রত করার জন্য এবং গান্ধীজীর বাণী প্রচার করার লক্ষ্যে ১৯২৪ সালে তিনি আশালতা সেন ও সরযূ গুপ্তার মিলে গঠন করেন ‘গেন্ডারিয়া মহিলা সমিতি’। এই সমিতি থেকে চরকা ও খদ্দর প্রচার করা, খাদি ও শিল্প-প্রদর্শনীর ব্যবস্থা করা, সভা-সমিতি আহ্বান করা এবং নানা গঠনমূলক কাজ করা হত। মহিলাদের মধ্যে দেশাত্মবােধ জাগ্রত করা সমিতির প্রধান উদ্দেশ্য ছিল। দুবৃত্তদের হাত থেকে আত্মরক্ষা শিক্ষা দেবার উদ্দেশ্যে সমিতিতে লাঠি-ছােরা খেলা শিক্ষা দেবার ব্যবস্থাও করা হয়। শিক্ষাদান করতেন বিপ্লবী আশুতােষ দাশগুপ্ত। গোন্ডারিয়ার দুই মাইল দূরে ১৯২৯ সালে 'জুড়ান শিক্ষামন্দির' স্থাপন করেন। তার মৃত্যুর পরে স্কুলের নাম তার নামে নামকরণ করা হয়।  (১৯৩০ সালে  লবণ আইন অমান্য আন্দোলনের সময় তিনি নোয়াখালীতে গিয়ে কাজ করেন। তিনি স্বদেশী কাজ ও সমাজ সেবামুলক কাজ করেন। ১৯৩২ সালে আন্দোলন পরিচালন করতে গিয়ে গ্রেপ্তার হন।

মৃত্যু
সরমা গুপ্তা ১৯৪২ সালে কঠিন রোগে শরীর ভগ্নস্বাস্থ্য হয়। ১৯৫০ সালে তিনি মারা যান। তিনি ঢাকা ও ঢাকার বাইরে দেশসেবার কাজ করেছিলেন এবং 'বড়দি' নামে পরিচিত ছিলেন।

তথ্যসূত্র 

১৮৮২-এ জন্ম
পূর্ববঙ্গে জন্ম
১৯৫০-এ মৃত্যু
রাজনীতিতে বাংলাদেশী নারী
বাংলাদেশী বিপ্লবী
ঢাকার ব্যক্তি
পূর্ব বাংলা থেকে ভারতীয় স্বাধীনতা কর্মী
পূর্ববঙ্গের ব্রিটিশ উপনিবেশবাদ বিরোধী বিপ্লবী
ভারতের স্বাধীনতা আন্দোলন
ভারতীয় স্বাধীনতা কর্মী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা আন্দোলন কর্মী
বাঙালি বিপ্লবী
নারী বিপ্লবী
ট্রিপ হকিংস

ট্রিপ হকিংস (জন্মঃ ২৮ ডিসেম্বর, ১৯৫৩) হলেন একজন আমেরিকান ব্যবসায়ী এবং ইলেকট্রনিক আর্টস ও থ্রি ডি ও কোম্পানির প্রতিষ্ঠাতা।

কর্মজীবন
ইলেকট্রনিক আর্টস প্রতিষ্ঠানটি তৈরির আগে হকিংস ১৯৮২ সাল পর্যন্ত অ্যাপল কম্পিউটারে মার্কেটিং এর দায়িত্বে ছিলেন। হকিংস এর নেতৃত্বে প্রতিষ্ঠানটি অনেক সাফল্য পায়।

তথ্যসূত্র

১৯৫৩-এ জন্ম
জীবিত ব্যক্তি
মার্কিন কম্পিউটার ব্যবসায়ী
অ্যাপল ইনকর্পোরেটেডের কর্মচারী
মার্কিন প্রযুক্তি কোম্পানি প্রতিষ্ঠাতা
হার্ভার্ড বিশ্ববিদ্যালয়ের প্রাক্তন শিক্ষার্থী
মার্কিন প্রযুক্তি প্রধান নির্বাহী
ক্যালিফোর্নিয়া বিশ্ববিদ্যালয়, সান্তা বারবারার শিক্ষক
বেঙ্গল গ্লোবাল বিজনেস সামিট

বেঙ্গল গ্লোবাল বিজনেস সামিট  বা বিশ্ব বাংলা বাণিজ্য সম্মিলন হল পশ্চিমবঙ্গের একটি বাণিজ্য সম্মিলন। এই সম্মিলন প্রতি বছর জানুয়ারি মাসে অনুষ্ঠিত হয়। এই সম্মিলনে বিশ্বের বিভিন্ন দেশের শিল্প ও কূটনৈতিক প্রতিনিধিরা যোগ দেন। পশ্চিমবঙ্গের এই বাণিজ্য সম্মিলন ২০১৫ সালে প্রথম শুরু হয় কলকাতায়। এর পর ২০১৬ সালে এই বাণিজ্য সম্মিলন হয় পশ্চিমবঙ্গের বন্দর ও শিল্প নগরী হলদিয়ায় এবং ২০১৭ সালের ২০ ও ২১ জানুয়ারি কলকাতায় বাণিজ্য সম্মিলয় অনুষ্ঠিত হয়।এই সম্মিলনের মাধ্যমে পশ্চিমবঙ্গ সরকার পশ্চিমবঙ্গের বাণিজ্য সম্ভাবনা তুলে ধরে বাণিজ্য প্রতিনিধির সামনে এবং শিল্পপতিরা বিভিন্ন প্রকল্পে অর্থ লগ্নির মোউ স্বাক্ষর করেন।

ইতিহাস
পশ্চিমবঙ্গ দেশ স্বাধীনতার আগে এবং স্বধীনতার পর এক দশক পর্যন্ত(১৯৪৭-১৯৫৭) ভারত এর মধ্যে শিল্প উৎপাদনে প্রথম ছিল। কিন্তু এর পর রাজ্যে বিভিন্ন শিল্প কারখানা বন্ধ হয়। ফলে রাজ্যে শিল্প উৎপাদন কমে এবং শিল্প উৎপাদনে রাজ্যটি দেশের মধ্যে পিছনের সারিতে অবস্থান করে।এই কারণে রাজ্যে নতুন শিল্প ও পুজির অভাব দেখা দেয়। রাজ্যে শিল্প উৎপাদন বৃদ্ধি, নতুন শিল্প স্থাপন, পরিকাঠামো গঠন, বিদ্যুৎ এর যোগান, বন্দর উন্নয়ন প্রভৃতি খাতে লগ্নি বৃদ্ধি এর জন্য এবং শিল্প ভাবমূর্তী গঠনের জন্য পশ্চিমবঙ্গ সরকার বাণিজ্য সম্মিলন অনুষ্ঠিত করার পরিকল্পনা নেয়। এই সম্মিলনের নাম দেওয়া হয়  বেঙ্গল গ্লোবাল বিজনেস সামিট বা বিশ্ব বাংলা বাণিজ্য সম্মিলন'। এই সম্মিলন প্রথম অনুষ্ঠিত হয় কলকাতায় ২০১৫ সালে।

বেঙ্গল গ্লোবাল বিজনেস সামিট-২০১৫
পশ্চিমবঙ্গে শিল্প লগ্নি বৃদ্ধির লক্ষে প্রথম বিশ্ব বাংলা বাণিজ্য সম্মিলন  হয় ২০১৫ সালে। এটি বেঙ্গল গ্লোবাল বিজনেস সামিট-২০১৫ ''  নামে পরিচিত ।এই সম্মিলনের উপস্থিত ছিলেন দেশ বিদেশের বিভিন্ন শিল্প প্রতিনিধি।এই সম্মিলনে রাজ্যের বিভিন্য প্রকল্পে ও নতুন শিল্প স্থাপনের লক্ষে প্রচুর লগ্নি প্রস্তাব পাওয়া যায়।রাজ্য সরকারের থেকে ঘোষণা করা হয় এই সম্মিলনে মোট লগ্নি প্রস্তাবের পরিমাণ ছিল ।

বেঙ্গল গ্লোবাল বিজনেস সামিট-২০১৬

আরও দেখুন
 উত্তর পূর্ব বাণিজ্য সম্মেলন

তথ্যসূত্র

বহিঃসংযোগ

২০১৭-এর সম্মেলন
উবার

উবার (Uber) হলো মোবাইল স্মার্টফোনের অ্যাপ-ভিত্তিক ট্যাক্সি সেবার নেটওয়ার্ক। আমেরিকা ভিত্তিক অনলাইন পরিবহন নেটওয়ার্ক কোম্পানি উবারের কোন নিজস্ব ট্যাক্সি নেই। উবারের কিছু নির্ণায়ক যোগ্যতা পূরণ করে ব্যক্তিগত গাড়ি আছে এমন যে কোন ব্যক্তিই উবার টিমের সাথে যুক্ত হতে পারেন। এই নেটওয়ার্কের মাধ্যমে একজন চালক ও যাত্রী নিজেদের মধ্যে যোগাযোগ করে নিতে পারেন। উবারের ফ্রি অ্যাপটির মাধ্যমে একজন যাত্রী নিজের অবস্থান জানিয়ে একটি ট্যাক্সি ডেকে আনতে পারেন।

ব্যাপ্তি 
পৃথিবীর ৬৩টি দেশ ও ৭৮৫টিরও বেশি শহরে উবারের সেবা চালু আছে।

জনপ্রিয়তা 
যাত্রী সেবার মান অপেক্ষাকৃত ভাল, সহজপ্রাপ্যতা ও কমার্শিয়াল ট্যাক্সি সার্ভিস গুলোর চেয়ে ভাড়া কম হওয়ায় বিশ্বের অনেক দেশেই উবার জনপ্রিয়।

ভারতে 
আয়ের নিরিখে চালকদের মধ্যে এটি অনেক জনপ্রিয়।

২০১৩ সালে কোম্পানিগুলো চালকদের বেশ ভালো পরিমাণের অর্থ পরিশোধ করত। অনেক চালক সেই সময় মাসে এক লাখ রুপি পর্যন্ত রোজগার করেছেন।

সেসময় দিনে ৩ হাজার রুপির মতো রোজগার করতেন একজন উবার চালক । পেট্রলের দাম বেড়ে যাওয়ায় এখনও আয় দৈনিক ১ হাজার ৫০০ রুপির ওপরে ।

বাংলাদেশে 

২০১৬ সালের ২২ নভেম্বর বাংলাদেশের ঢাকায় বিশ্বখ্যাত অ্যাপ-ভিত্তিক ট্যাক্সি সেবা নেটওয়ার্ক উবারের কার্যক্রম শুরু হয়।

তথ্যসূত্র

বহিঃসংযোগ 
 উবারের প্রাতিষ্ঠানিক ওয়েবসাইট
 

অনলাইন কোম্পানি
নিউ ইয়র্ক স্টক এক্সচেঞ্জে তালিকাভুক্ত কোম্পানি
বাংলাদেশে বিদেশি পরিবহন সংস্থা
ইউনিভার্সাল উইন্ডোজ প্ল্যাটফর্ম অ্যাপস
পরিবহন নেটওয়ার্ক কোম্পানি
২০০৯-এ প্রতিষ্ঠিত মার্কিন কোম্পানি
মার্কিন মার্কা
সান ফ্রান্সিস্কো ভিত্তিক কোম্পানি
মাছের তরকারি

মাছের তরকারি বলতে মাছ দ্বারা প্রস্তুতকৃত/রান্নাকৃত খাবারকে বোঝানো হয়ে থাকে। বিভিন্ন প্রকারের মাছের তরকারি হতে পারে। যেমনঃ

 মালাবার মাট্টি কারি, একটি ভারতীয় খাবার যা শিকড় চীনে
 মাছের মাথার তরকারি, সিঙ্গাপুরের একটি মাছ রান্না, যেখানে লাল স্ন্যাপার মাছের মাথা ব্যবহার করা হয়।
 মাছের ঝোল, ঐতিহ্যবাহী বাঙালি খাবার
 মাছ রিহা, একটি মালদ্বীপের মাছের তরকারি
 মালু মিরিসাতা, শ্রীলংকার মাছের তরকারি

দ্ব্যর্থতা নিরসন পাতা
দই মাছ

দই মাছ একটি ঐতিহ্যবাহী বাঙালি খাবার যেখানে মশলাযুক্ত দই দিয়ে মাছ রান্না করা হয়। সাধারণত ভাত দিয়ে এটা খাওয়া হয়। দই মাছ ঝোলে পরিমাণমত হলুদ, পেঁয়াজ, রসুন, সরিষা এবং গরম মশলা যোগ করা হয়। দই মাছ তৈরিতে বাংলায় ইলিশ, রুই, কাতলা মাছ ব্যবহার করা হয়। তবে ওড়িশাতেও ব্যবহৃত হয় এবং স্থানীয় ছোট মাছও ব্যবহার করা হয় পরিবারভেদে।

উপকরণ 
মাছ, দই,  সরিষা, হলুদ, রসুন, মরিচ, গরম মশলা

প্রস্তুত প্রণালী
 প্রথমে মাছগুলোকে ভালোভাবে পরিষ্কার করে লবণ ও হলুদ মাখিয়ে কিছুক্ষণ মেরিনেট করতে হয়।
 এরপর তেলে পেঁয়াজ, রসুন ও আদা কুঁচি ভেজে নিন।
 মেরিনেট করা মাছগুলো তেলে সোনালী বাদামী রঙে ভেজে নিতে হবে।
 মাছগুলো ভাজা হয়ে গেলে একটি পাত্রে রাখুন এবং তার ওপর দই, কাঁচা মরিচ এবং অন্যান্য মশলা মিশিয়ে দিন।
 সবকিছু ভালোভাবে মিশিয়ে ঢেকে কিছুক্ষণ রান্না করুন যাতে দই ও মশলাগুলো মাছের মধ্যে ভালোভাবে প্রবেশ করতে পারে।

পরিবেশন
দই মাছ সাধারণত ভাতের সাথে পরিবেশন করা হয়। এটি বিশেষ করে গ্রীষ্মকালে খুবই জনপ্রিয়। মিষ্টি দই এর স্বাদ মাছের মশলাদার স্বাদের সঙ্গে মিলে একটি সুস্বাদু খাবার তৈরি করে।

উপকারিতা
দই মাছ শরীরের জন্য অত্যন্ত উপকারী। দইয়ে উপস্থিত প্রোবায়োটিক উপাদান পেটের স্বাস্থ্য ভালো রাখতে সাহায্য করে, এবং মাছ প্রোটিনের একটি ভালো উৎস

আরও দেখুন 
 মাছের ঝোল 
 চিংড়ি ঝোল
 ছেনচেড়া
 ওড়িয়া খাবার বা ওড়িয়া রন্ধনশৈলী

ওড়িয়া রন্ধনশৈলী
ভারতীয় খাদ্য
চিংড়ি ঝোল

চিংড়ি ঝোল, (চিঙ্গুড়ি ঝোলা(ଚିଙ୍ଗୁଡ଼ି ଝୋଳ) বা চুঙ্গুডি ঝোলা (ଚୁଙ୍ଗୁଡ଼ି ଝୋଳ) হচ্ছে উচ্চ মশলাযুক্ত চিংড়ি মাছের তরকারি যা বাংলাদেশ এবং ভারতের পশ্চিমবঙ্গ ও ওড়িষ্যায় খুবই জনপ্রিয় তরকারি। ওড়িষ্যার সমুদ্র উপকূলবর্তী মানুষেরা প্রধানত চিংড়ি ঝোল খেয়ে থাকে।

চিংড়ি ঝোল হচ্ছে স্বাদু পানি বা লবণাক্ত পানির চিংড়ি দ্বারা প্রস্তুতকৃত একপ্রকার সুপ বা ঝোল৷ পৃথিবীর বিভিন্ন অঞ্চলে এ খাবারটি তৈরিতে ভিন্নতা দেখা যায়৷ মালয়েশিয়া, থাইল্যান্ড, মেক্সিকো, আমেরিকা ইত্যাদি দেশে এ খাবারটি খুব জনপ্রিয়৷

অঞ্চলভিত্তিক ভিন্নতা

আইসল্যান্ড
চিংড়ি মাছ সহযোগে প্রস্তুতকৃত এ খাবারটি আইসল্যান্ডে খুবই জনপ্রিয়৷ বিভিন্ন উপাদান সহযোগে খাবারটি প্রস্তুত করা হয়৷ এর মধ্যে রয়েছে বেকন, ক্রীম, সবজি এবং অন্যান্য উপাদান৷ বলা হয় যে খাবারটিতে ধূমায়িত মিষ্টি ফ্লেভার থাকে৷ এছাড়া খাবারটি প্রস্তুতে বরফে জমানো চিংড়ি মাছও ব্যবহৃত হয়ে থাকে৷

মালয়েশিয়া 
পেনাং প্রন মি, যা হার মি বলেও পরিচিত, মালয়েশিয়ার পেনাং অঞ্চলের একটি জনপ্রিয় চিংড়ির সুপ৷ এটি তৈরিতে চিংড়ির মাথা ও খোলস ঝোল হিসাবে ব্যবহৃত হয়৷ পেনাং এর রাস্তাগুলোতে খাবারটি বিক্রি হয়ে থাকে৷

মেক্সিকো 
মেক্সিকোতে চিংড়ির ঝোল হিসাবে যে খাবারটি জনপ্রিয়, তা হলো কালডো দা কামারোনস৷ কালডো ডি কামারোনস হল সাধারণভাবে প্রস্ততকৃত চিংড়ির খাবার কালডো দা সেইতে মারেসের এক বিশেষ রন্ধনপ্রণালী৷

পেরু

চুপে ডি কামারোনস, যার ইংরেজি হচ্ছে চিংড়ি ঝোল, পেরুর একটি ঐতিহ্যবাহী এবং জনপ্রিয় খাবার৷ খাবারটি প্রস্তুতে নদীর চিংড়ি, অন্যান্য মাছ, আলু, ডিম, দুধ, মরিচ ইত্যাদি ব্যবহৃত হয়৷

ফিলিপাইন 
ফিলিপাইনেও চিংড়ির ঝোল বেশ জনপ্রিয় একটি খাবার৷ তবে এখানে সুপটির স্বাদ টক৷ সুপটি তৈরিতে ব্যবহৃত হয় চিংড়ি মাছ, পেয়াজ, রসুন, মুলা, টমেটো এবং মরিচ৷ এতে মাছের সসও ব্যবহৃত হয়৷

থাইল্যান্ড
মূলত খাবারটি থাইল্যান্ডের দক্ষিণাঞ্চল হতে এসেছে৷ এখানকার চিংড়ির ঝোল খাবারটি মসলাযুক্ত এবং স্বাদে কিছুটা টক৷ এটি তৈরিতে ব্যবহৃত হয় চিংড়ি মাছ, সবজি ও মসলা৷

আমেরিকা 
চিংড়ির সুপ খাবারটি আমেরিকার গালফ স্টেটস এ খুবই জনপ্রিয়৷ খাবারটি তৈরিতে দুধ অথবা ক্রীম, আলু, পেয়াজ, চিংড়ি ইত্যাদি ব্যবহৃত হয়৷

প্রস্তুতি 
সরিষার তেলে চিংড়ি মাছ ভেজে এই তরকারি রান্না করা হয়। এবং তারপর একটি গরম মশলার মিশ্রণ দেওয়া হয়। তেজপাতাও ব্যবহার করা হয়। চিংড়ি ঝোলে নারকেলের দুধ ব্যবহার করা হয়। তরকারির ঝোলে লালচে ভাব আনতে টমেটো ব্যবহার করা হয়। স্বাদের তারতম্যের জন্যে রসুনের পরিমাণ কম বেশি করা হয়।

তথ্যসূত্র 

 চিংড়ি ঝোল তরকারি 

বাংলাদেশী রন্ধনশৈলী
বাঙালি রন্ধনশৈলী
ওড়িয়া রন্ধনশৈলী
দক্ষিণ এশীয় তরকারি
ভারতীয় তরকারি
সুপতি রায়

সুপতি রায় (২.০২.১৩১৩ বঙ্গাব্দ - ২৬.১১.১৩৭৫ বঙ্গাব্দ) একজন ব্রিটিশবিরোধী সশস্ত্র বিপ্লববাদী, বেঙ্গল ভলেন্টিয়ার্সের সদস্য।

প্রারম্ভিক জীবন 
বাংলাদেশে কুমিল্লা জেলার বিজয়নগরে জন্মগ্রহণ করেন সুপতি। পিতা রামগোবিন্দ রায় ছিলেন ঢাকার বারদিতে নাগদের এস্টেট তহশিলদার। ১৯২৯ খ্রিষ্টাব্দে ঢাকা বিশ্ববিদ্যালয় থেকে বি.এ পাশ করেন। স্কুলে পড়ার সময়েই বিপ্লবী সংস্থা মুক্তি সংঘের সাথে যোগাযোগ হয়।

বিপ্লবী কর্মকাণ্ড 
সুপতি রায় মুক্তি সংঘের সক্রিয় এবং অকুতোভয় সদস্য ছিলেন। গোপনে বিপ্লবাত্মক কাজ সফল করার ব্যাপারে বিশেষ পারদর্শিতা ছিল। ঢাকা শহরে যারা গোয়েন্দা পুলিশের সাহায্যকারী ছিল ও বিপ্লবীদের ধরিয়ে দিতো তাদের শায়েস্তা করার ভার নেন। একাজে তার সাথীরা ছিলেন বিপ্লবী নেপাল নাগ, জিতেন ঘোষ প্রমুখ। ২৯ আগস্ট ১৯২৯ সালে বিপ্লবী বিনয় বসু লোমান সাহেবকে হত্যা করলে তার ওপর দশ হাজার টাকা পুরস্কার ঘোষণা করে সরকার। ঢাকা শহরে চিরুনী তল্লাশী ও অত্যাচার শুরু হয়। সুপতি নিজ দায়িত্বে পলাতক বিনয় বসু'কে নিরাপদে কলকাতা পৌঁছে দেন। নৌকাযোগে, ট্রেনে অনেকবার তাদের পুলিশের মুখোমুখি হতে হয়। কখোনো মুসলিম শ্রমিকদের বেশে, কখোনো বা জমিদার ও তার চাকরের ছদ্মবেশে পুলিশ কর্মকর্তাদের চোখের সামনে দিয়েই তুখোড় বুদ্ধিসম্পন্ন সুপতি, বিনয় বসুকে বার করে নিয়ে যান। এই দুই বিপ্লবীর পলায়নের কাহিনী প্রায় রূপকথার মতো। বিপ্লবী ত্রয়ী বিনয় - বাদল - দীনেশের রাইটার্স বিল্ডিং আক্রমণের প্রস্তুতি পর্বে তার বিশেষ ভূমিকা ছিল। প্রশাসনের যোগাযোগ ব্যবস্থা ধ্বংস করতে মুক্তি সংঘ যে 'তারকাটা' কর্মসূচি নেয় তাতেও সক্রিয় অংশ নেন তিনি।

বেংগল ভলেন্টিয়ার্স সংগঠক 
১৯৩০ সালে চট্টগ্রাম অস্ত্রাগার লুন্ঠন ও যুববিদ্রোহের সাহায্যার্থে বেঙ্গল ভলেন্টিয়ার্সের যে পাঁচজন বিপ্লবীকে নিয়ে অ্যাকশন স্কোয়াড গঠিত হয় তার অন্যতম ছিলেন বিপ্লবী সুপতি রায়। ১৩ ফেব্রুয়ারি ১৯৩৩ পুলিশ তাকে এক গোপন বৈঠক থেকে গ্রেপ্তার করে বেংগল অর্ডিন্যান্স এর বলে বিনা বিচারে আটকে রাখে পাঁচ বছর। ১৯৩৮ খ্রিষ্টাব্দে মুক্তি পেয়ে নতুন উদ্যমে বিপ্লবী কার্যকলাপ চালিয়ে যান। ত্রিপুরায় বেংগল ভলেন্টিয়ার্সের সংগঠক হিসেবে কাজ করতে থাকেন।

ফরওয়ার্ড ব্লক 
নেতাজী সুভাষচন্দ্র বসু, ফরওয়ার্ড ব্লক দল গঠন করলে তাতে যোগ দেন সুপতি। ১২ এপ্রিল ১৯৪০ ঢাকায় ফরওয়ার্ড ব্লক পার্টি অফিস থেকে পুলিশ তাকে গ্রেপ্তার করে। আবার কারান্তরালে থাকেন দীর্ঘ পাঁচ বছর। ১৯৪৬ সালে মুক্তি পেয়ে দেশবিভাগ বিরোধী আন্দোলনে অংশ নিয়েছিলেন সুপতি।

মৃত্যু 
২৬.১১.১৩৭৫ (বঙ্গাব্দ) মারা যান বিপ্লবী সুপতি রায়।

তথ্যসূত্র 

১৯৬৬-এ মৃত্যু
কুমিল্লা জেলার ব্যক্তি
ভারতের স্বাধীনতা আন্দোলন
বাংলাদেশী বিপ্লবী
ভারতীয় বিপ্লবী
পূর্ব বাংলা থেকে ভারতীয় স্বাধীনতা কর্মী
বাঙালি বিপ্লবী
ভারতীয় স্বাধীনতা আন্দোলন কর্মী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা কর্মী
অনুশীলন সমিতি
পূর্ববঙ্গে জন্ম
সুন্নত নামাজ

সুন্নাত নামাজ বলতে সাধারণত দৈনিক ১৭ রাকআত ফরয ব্যতীত অন্যান্য সকল নামাযকে বুঝানো হয়। তবে, এখন শুধুমাত্র পাঁচ ওয়াক্তের ফরয নামাযগুলোর আগে - পরের নামাযগুলোকে সুন্নাত নামায বলা হয়। যদিও, সুন্নাত নামাযের সংখ্যা এই দৈনিক সুন্নাত নামাযসমূহের মাঝে সীমাবদ্ধ নয়। এগুলোর বাইরেও অনেক সুন্নাত নামায রয়েছে। যেমন: তাহিয়াতুল ওযূ, তাহিয়াতুল মসজিদ, সূর্য ও চন্দ্রগ্রহণের নামায।
এখানে উল্লেখ্য যে, ফরয নামাযসমূহ ও বিতর নামায যেমন আল্লাহর হুকুমে নবী (সা:) পড়েছেন, ঠিক তেমনিই সুন্নাত নামাযগুলোও নবী (সা:) আল্লাহর হুকুমে পড়েছেন।

সুন্নত নামাজের প্রকারভেদ
সুন্নত সেইসকল কাজ যা নবী (সা:) এবং সাহাবায়ে কেরাম রাদিয়াল্লাহু করেছেন । সুন্নত দু’ই প্রকার— ১.সুন্নাতে মুয়াক্কাদাহ।
২.সুন্নাতে গায়ের মুয়াক্কাদাহ।

সুন্নাতে মুয়াক্কাদাহ
সুন্নাতে মুয়াক্কাদাহ হলো- সেইসকল কাজ যা নবী (সা:) এবং সাহাবায়ে কেরাম রাদিয়াল্লাহু হামেশা করতেন এবং ওযর ব্যতীত কখনো ত্যাগ করেননি। অবশ্য যারা করেনি তাদেরকে সতর্ক করে দেননি। তবে যে ব্যক্তি বিনা ওযরে তা পরিত্যাগ করে এবং ছেড়ে দেয়ার অভ্যাস করে সে ফাসেক এবং গুনাহগার । নবী (সা:) সাপাহার -এর শাফায়াত থেকে সে বঞ্চিত হবে । অবশ্য ঘটনাক্রমে কোনোটা বাদ গেলে সে অন্য কথা ।

সুন্নাতে গায়ের মুয়াক্কাদাহ
সুন্নাতে গায়ের মুয়াক্কাদাহ হলো- যে কাজ নবী (সা:) অথবা সাহাবীগণ করেছেন এবং বিনা ওযরে কখনো আবার ছেড়েও দিয়েছেন। এ কাজ করলে খুব সওয়াব না করলে গুনাহ নেই ।

সুন্নাত নামাযসমূহ

১। সুন্নাত নামাযসমূহের মাঝে সবচেয়ে পরিচিত সুন্নাত নামাযসমূহ হলো ঐসব নামায যেগুলো ফরয নামাযের আগে - পরে পড়া হয়। এগুলোকে সালাতে রাগেবাও বলা হয়।
ক. ফজরের ফরযের পূর্বের দুই রাকআত নামায।
খ. যোহরের ফরযের পূর্বের চার রাকআত নামায এবং ফরযের পরের দুই রাকআত।
গ. মাগরিবের ফরযের পরের দুই রাকআত।
ঘ. ইশার ফরযের পরের দুই রাকআত।

২। এগুলো ছাড়াও, ওযূ করার পরের দুই রাকআত নামায বা তাহিয়াতুল ওযূ।

৩। মসজিদে প্রবেশকালীন সময়ে দুই রাকআত নামায বা তাহিয়াতুল মসজিদ।

৪। সালাতুল কুসূফ ও খুসূফ বা চন্দ্র ও সূর্যগ্রহণের নামায।

৫। তাহাজ্জুদের নামায।

৬। ইশরাকের নামায প্রভৃতি।

এগুলো ছাড়াও আরও কিছু সুন্নাত নামায রয়েছে।

আরও দেখুন 
নামাজ

নামাজ
নামাজের পরিভাষা
নামাজের সময়সমূহ

সালাত আরবি শব্দ এর আভিধানিক অর্থ দোয়া, রহমত, ক্ষমা প্রার্থনা করা ইত্যাদি । ইসলামে পরিভাষায়, আকাম, আরকাম, সহ বিশেষ নিয়মে ও নির্দিষ্ট সময়ে আল্লাহর ইবাদত করার নাম সালাত (নামায)। ইসলামে সালাতের গুরুত্ব অপরিসীম। মুসলমানদের পঞ্চস্তম্ভের মধ্যে সালাত অন্যতম। মোট পাঁচ ওয়াক্ত নামাজ আদায় করার জন্য নির্দিষ্ট সময় রয়েছে। যথা সময় সালাত আদায় করা ফরজ। এ সম্পর্কে আল্লাহ তা'আলা বলেন,“ নির্সধারিত সময়ে সালাত কায়েম করা মুমিনদের জন্য অবশ্য কর্তব্য ”।(সুরা আন -নিসা, আয়াত :১০৩)

পাঁচ ওয়াক্ত নামাজের সময়সমূহ

ফজর: ফজর নামাজের সময় শুরু হয় সুবহি সাদিক হওয়ার সাথে সাথে এবং সূর্য উদয়ের পূর্ব পর্যন্ত এর সময় থাকে। রাতের শেষে আকাশের পূর্ব দিগন্তে লম্বা আকৃতির যে আলোর রেখা দেখা যায় তাকেই বলে সুবহে সাদিক।
যোহর: দুপুরের সূর্য পশ্চিম আকাশে হেলে পড়লেই যোহরের ওয়াক্ত শুরু হয়। ছায়া আসলি বাদে কোনো বস্তুর ছায়া দ্বিগুন হওয়া পর্যন্ত এর সময় থাকে। কোনো বস্তুর ঠিক দুপুরের সময় যে ক্ষুদ্র ছায়া থাকে তাকেই বলে ছায়া আসলি।
আসর: যোহরের সময় শেষ হলেই আসরের সময় শুরু হয় এবং সূর্যাস্তের পূর্ব পর্যন্ত বিদ্যমান থাকে। তবে সূর্যের রং হলুদ হওয়ার আগেই আসর সালাত আদায় করা উচিত।
মাগরিব: সূর্যাস্তের পর থেকে মাগরিবের সময় শুরু হয় এবং পশ্চিম আকাশে যতক্ষন লালিমা বিদ্যমান থাকে ততক্ষণ সময় থাকে।
ইশা: মাগরিবের সময় শেষ হলেই ইশার ওয়াক্ত শুরু হয় এবং সুবহি সাদিকের পূর্ব পর্যন্ত বিদ্যমান থাকে। তবে মধ্য রাতের আগেই এই নামাজ আদায় করা উত্তম।
জুমা: শুক্রবার আদায় করতে হয় । সালাতে আলাদা কোনো ওয়াক্ত নেই। যোহরের সময়ই এই নামাজ আদায় করতে হয়।

নামাজের নিষিদ্ধ সময়সমূহ
ঠিক সূর্যোদয়ের সময়।
ঠিক দ্বিপ্রহরের সময়।
ঠিক সূর্যাস্তের সময়।

আরও দেখুন
নামাজ
 

নামাজ
ধর্মতত্ত্বে সময়
আর্নেস্ট কেইল

আর্নেস্ট ভিক্টর কেইল (৬ ডিসেম্বর ১৮১৬ – ২৩ মার্চ ১৮৭৮) ছিলেন একজন জার্মান বই বিক্রেতা, সাংবাদিক, সম্পাদক এবং প্রকাশক। তার প্রথম বইগুলো জার্মান নেতাদের মধ্যে স্বাধীনতার স্বাদ জাগিয়ে ছিল। অনেক রাজনৈতিক নেতাই তার বই থেকে অনুপ্রাণিত হয়েছিলেন। এর জন্য ১৮৫২ তিনি কারাবরণও করেছিলেন। এরপর তিনি একটি সাপ্তাহিক ম্যাগাজিন তৈরি করেন। এটি ছিল প্রথম সার্থক জার্মান ম্যাগাজিন। কারণ এটি সর্বস্তরের মানুষ পড়ত।

তথ্যসূত্র 

১৮১৬-এ জন্ম
১৮৭৮-এ মৃত্যু
জার্মান সাংবাদিক
১৯শ শতাব্দীর জার্মান ঔপন্যাসিক
বেলের শরবত

বেলের সরবত বা বেলা পানা  (ওড়িয়া ভাষা) একটি পানীয় যা তৈরি হয় পাকাবেল থেকে। বাংলাদেশ এবং ভারতের পশ্চিম বংগ ও ওড়িষ্যায় চৈত্র, বৈশাখ মাসে এবং গরমের সময়ে বেলের সরবত খুবই জনপ্রিয়।

উপকরণ 
  অঞ্চলভেদে বিভিন্ন প্রণালীতে বেলের সরবত তৈরি করা হয়ে থাকে।  
  পাকা বেল,  
  দুধ, 
  গোলমরিচ,  
  ছানা,  
  ১/ ৪ কাপ খোসা ছাড়িয়ে টুকরো করে কাটা কলা,  
  ১/ ২ কাপ মধু বা গুড়,  
  ১/ ২ কাপ দই,  
  এলাচ ২ টি,  
  কোরানো নারিকেল

ব্যবহার 
সান স্ট্রোকের প্রতিষেধক হিসেবে কাজ করে। উড়িষ্যায় নতুন বছরের প্রথম দিনে বেল পানা খাওয়ার রীতি আছে।

বাঙালি খাবার
বাংলাদেশের খাদ্য
ওড়িয়া রন্ধনশৈলী
সরবত
ভারতীয় পানীয়
গন্দর নদী

গন্দর নদী বা গুণ্ডরী নদী বা তাররা নদী বাংলাদেশ-ভারতের একটি আন্তঃসীমান্ত নদী। নদীটি একটি সরু প্রকৃতির জলধারা। নদীটির দৈর্ঘ্য প্রায় ৪০ কিলোমিটার এবং প্রকৃতি সর্পিলাকার। নদীটিতে জোয়ারভাটার প্রভাব নেই।

উৎপত্তি 
গন্দর নদী বর্তমানে বাংলাদেশের ঠাকুরগাঁও জেলার রানীশংকাইল উপজেলার হোসেনগাঁও ইউনিয়নের বিল হতে উৎপত্তি লাভ করেছে।

বর্তমান প্রবাহ 
অতঃপর এই নদী জলধারা হরিপুর উপজেলার আমগাও, ডাঙ্গীপাড়া, ভাতুরিয়া এবং হরিপুর ইউনিয়ন অতিক্রম করে রায়গঞ্জ মহকুমার রায়গঞ্জ সমষ্টি উন্নয়ন ব্লকের মহিপুর গ্রাম পঞ্চায়েত দিয়ে পশ্চিমবঙ্গে প্রবেশ করেছে। অতঃপর নদীটি বাহর, ভগতগাঁও, মহিপুর, বারধারা, ধুসমল, রুনিয়া, আদিয়ার, ডুমারিয়া, ফাজিলপুর, মকদমপুর গ্রামে জাতীয় মহাসড়ক ১২ অতিক্রম করে শীতলপুর গ্রামে নাগর নদীতে নিপতিত হয়েছে।

তীরবর্তী স্থাপনা
শিহিপুরের মুন্সীগঞ্জ হাট এবং মশানগাঁও হাট এই নদীর তীরে অবস্থিত।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

পশ্চিমবঙ্গের নদী
এশিয়ার আন্তর্জাতিক নদী
ঠাকুরগাঁও জেলার নদী
নিয়ামতি ইউনিয়ন

নিয়ামতি বাংলাদেশের বরিশাল জেলার অন্তর্গত বাকেরগঞ্জ উপজেলার একটি ইউনিয়ন।

আয়তন 
নিয়ামতি ইউনিয়নের আয়তন ৭,৩৬৮ একর।

প্রশাসনিক কাঠামো 
নিয়ামতি ইউনিয়ন বাকেরগঞ্জ উপজেলার আওতাধীন ১৪নং ইউনিয়ন পরিষদ। এ ইউনিয়নের প্রশাসনিক কার্যক্রম বাকেরগঞ্জ থানার আওতাধীন। এটি জাতীয় সংসদের ১২৪নং নির্বাচনী এলাকা বরিশাল-৬ এর অংশ। এ ইউনিয়নের গ্রামগুলো হল:
 মধ্যম মহেশপুর
 মহেশপুর
 পূর্ব মহেশপুর
 খাস মহেশপুর
 রামনগর
 চামটা
 চালিতাতলা
 নতুন বাজার
 কাফিলা
 ছোট পুইয়াউটা
 পূর্ব কৃষ্ণনগর
 পশ্চিম কৃষ্ণনগর
 পোড়াচিনা
 হাসান নগর
 রূপাঝোর
 ঢালমারা

জনসংখ্যার উপাত্ত 
২০১১ সালের আদমশুমারি অনুযায়ী নিয়ামতি ইউনিয়নের মোট জনসংখ্যা ২৪,০৭৩ জন। এর মধ্যে পুরুষ ১১,২১৮ জন এবং মহিলা ১২,৮৫৫ জন। মোট পরিবার ৫,৬৮৪টি।

গ্রামভিত্তিক লোকসংখ্যা

তথ্য সূত্র- আদমশুমারী ২০১২ প্রতিবেদন।

শিক্ষা 
২০১১ সালের আদমশুমারি অনুযায়ী নিয়ামতি ইউনিয়নের সাক্ষরতার হার ৬৬.১%।

ইউনিয়ন মুক্তিযোদ্ধাদের তালিকা

আরও দেখুন 
 বাকেরগঞ্জ উপজেলা
 বাকেরগঞ্জ থানা
 বরিশাল জেলা

তথ্যসূত্র

বহিঃসংযোগ 

বাকেরগঞ্জ উপজেলার ইউনিয়ন
চচ্চড়ি

চচ্চড়ি  একটি ঐতিহ্যবাহী বাঙালি তরকারি যা  বাংলাদেশ ও ভারতে খুবই জনপ্রিয়। সাধারণত ভাতের সাথে চচ্চড়ি খাওয়া হয়।

রান্নার নিয়ম
চচ্চড়ি রান্নার জন্য প্রথমে কড়াইয়ে কালো সরিষা, আদা বাটা, তেল অথবা ঘি দিয়ে কষিয়ে নেওয়া হয়। এরপর কাটা সবজিগুলো ঢেলে নাড়াতে হয়। লবণ, মশলা এবং পানি যোগ করে সবজিগুলোকে সিদ্ধ হতে দিতে হবে।

তরকারির ঝোল কমে এলে হালকা আঁচে রেখে দিতে হবে। সব ঝোল শুকিয়ে গেলে নামিয়ে নিতে হবে।

উপকরণ 
সাধারণত আলু, বেগুন ও ফুলকপি সবজি চচ্চড়িতে ব্যবহার করা হয়।

তথ্যসূত্র 

 Yamuna Devi (1987). The Art of Indian Vegetarian Cooking: Lord Krishna's Cuisine. Illustrations by David Baird. New York, New York: Bala Books.

বহিঃসংযোগ 
Charchari recipe
Vegetable charchari recipe (about 1/3 of the way down the page)

বাংলাদেশী রন্ধনশৈলী
বাঙালি রন্ধনশৈলী
ওড়িয়া রন্ধনশৈলী
অমরকানন

অমরকানন হল ভারতের পশ্চিমবঙ্গ রাজ্যের বাঁকুড়া জেলার সদর মহকুমার অন্তর্গত গঙ্গাজলঘাটী সমষ্টি উন্নয়ন ব্লকের একটি গ্রাম ও পর্যটন কেন্দ্র। এই ব্লকের প্রধান কার্যালয় অমরকানন গ্রামেই অবস্থিত।

জনপরিসংখ্যান 
২০১১ সালের জনগণনা প্রতিবেদনে অমরকাননের জনসংখ্যার পৃথক উল্লেখ পাওয়া যায় না। সম্ভবত এই প্রতিবেদনে অমরকানন ও তার পার্শ্ববর্তী ভৈরবপুর গ্রামের জনসংখ্যা একত্রিত করে ধরা হয়ে। উক্ত বছরের জনগণনা অনুসারে, ভৈরবপুরের সামগ্রিক জনসংখ্যা ৪.৬৬৯ জন। এর মধ্যে ২,৩৭৯ জন (৫১%) পুরুষ এবং ২,২৯০ জন (৪৯%) নারী। ৫০৬ জনের জনসংখ্যা ছয় বছরের নিচে। ভৈরবপুরের মোট সাক্ষর জনসংখ্যা ২,৯১১ (ছয় বছরের অধিক জনসংখ্যার ৬৮.৯৩%)।

পরিবহণ ব্যবস্থা 
মোরগ্রাম থেকে খড়গপুর পর্যন্ত প্রসারিত ১৪ নং জাতীয় সড়ক (পুরনো সংখ্যা অনুসারে ৬০ নং জাতীয় সড়ক অমরকাননের উপর দিয়ে গিয়েছে। এই অংশেই পুরুলিয়া জেলার সাঁওতালডিহি থেকে উত্তর চব্বিশ পরগনা নদীয়া জেলার মাঝদিয়া পর্যন্ত প্রসারিত ৮ নং জাতীয় সড়ক ১৪ নং জাতীয় সড়কের সঙ্গে একই রুট ভাগ করে নিয়েছে।

পর্যটন কেন্দ্র 
অমরকাননের নিকটস্থ ৪০০ ফুট উঁচু কোরো পাহাড় বহু পর্যটক ট্রেকিং ও বনভোজন করতে আসেন। এই পাহাড়টি বাঁকুড়া শহর থেকে ১৯ কিলোমিটা দূরে অবস্থিত।

অমরকাননের আরেকটি পর্যটন কেন্দ্র হল গাংদুয়া বাঁধ। শালি নদীর উপর ৪,৯০০ ফুট উঁচু এই বাঁধ এবং তার পিছনে জলাধারটি একটি জনপ্রিয় বনভোজন স্থল। এটি অমরকানন থেকে ৪ কিলোমিটার ও বাঁকুড়া থেকে ২৮ কিলোমিটার দূরে অবস্থিত।

শিক্ষাব্যবস্থা 
স্বাধীনতা সংগ্রামী গোবিন্দ প্রসাদ সিংহের নামানুসারে ১৯৮৫ সালে অমরকাননে গোবিন্দ প্রসাদ মহাবিদ্যালয় প্রতিষ্ঠিত হয়। এই কলেজটি বর্ধমান বিশ্ববিদ্যালয় কর্তৃক অনুমোদিত। এখানে বাংলা, ইংরেজি, ইতিহাস ও ভূগোলের সাম্মানিক পাঠক্রম ও কলাবিভাগে সাধারণ পাঠক্রম চালু রয়েছে।

স্বাস্থ্য পরিষেবা 
অমরকানন গ্রামীণ হাসপাতাল হল গঙ্গাজলঘাটী সমষ্টি উন্নয়ন ব্লকের কেন্দ্রীয় হাসপাতাল। এছাড়া শ্রীচন্দনপুর, গঙ্গাজলঘাটী ও রামহরিপুরে তিনটি জনস্বাস্থ্য কেন্দ্র ও ৩০টি উপকেন্দ্র রয়েছে।

তথ্যসূত্র

বহিঃসংযোগ 
 

বাঁকুড়া জেলার গ্রাম
বাঁকুড়া জেলার পর্যটন
বাঁকুড়া জেলার দর্শনীয় স্থান
গোসাইকুন্ড

গোসাইকুন্ড নেপালের লাংটাং রাষ্ট্রীয় নিকুঞ্জে অবস্থিত একটি স্বাদুজলের হ্রদ। সমুদ্রপৃষ্ঠ থেকে ৪,৩৮০ মিটার উচ্চতায় নেপালের রসুয়া জেলায় এই হ্রদের অবস্থান। গোসাইকুন্ড হ্রদের আকার ১৩.৮ হেক্টর (৩৪ একর)। হ্রদটির আশপাশে অবস্থিত অন্যান্য জলাভূমি মিলিয়ে মোট আকার ১,০৩০ হেক্টর। ২০০৭ সালের সেপ্টেম্বরে এগুলো একত্রে রামসার স্থান হিসেবে ঘোষিত হয়। গোসাইকুন্ড হ্রদ থেকে ত্রিশুলী নদের আরম্ভ হয়েছে। শীতকালে অক্টোবর থেকে জুন পর্যন্ত এই নদ হিমায়িত অবস্থায় থাকে। এই অঞ্চলে প্রায় ১০৮ টি ছোটবড় হ্রদ আছে। এই এলাকার লাউরিবিনা পাস বিশেষ পর্যটন আকর্ষণ, এবং এটি ৪,৬১০ মিটার উচ্চতায় অবস্থিত।

ধর্মীয় গুরুত্ব
দীর্ঘকাল ধরে গোসাইকুন্ড হ্রদ হিন্দু ধর্মাবল্বীদের নিকট বিশেষ গুরুত্বপূর্ণ। হিন্দু পুরাতত্ত্ব অনুসারে গোসাইকুন্ড হ্রদে শিব ও পার্বতী বাস করেন। হিন্দু ধর্মগ্রন্থ ভাগবত ও বিষ্ণু পুরাণে এবং রামায়ণ ও মহাভারতে সমুদ্র মন্থনের উল্লেখ রয়েছে, যার সাথে গোসাইকুন্ডের উৎপত্তি সরাসরি জড়িত। এই হ্রদের জল পবিত্র বলে বিবেচনা করা হয়। গঙ্গাদশহারা এবং জনই পূর্ণিমা উৎসবের সময় ভারত ও নেপালের অগণিত হিন্দু ধর্মাবলম্বী গোসাইকুন্ড ভ্রমণে আসে। বিষ ভক্ষণের পরে শিব তার গলার ব্যাখ্যা নিরাময়ের জন্য পর্বতগাত্রে ত্রিশুল নিক্ষেপ করলে এই হ্রদের উৎপত্তি হয় বলে হিন্দু ধর্মে কথিত আছে।

পর্যটন ও ট্রেকিং
ধুঞ্চে-হেলাম্বু ট্রেকিং পথে গোসাইকুন্ড একটি বিশেষ জনপ্রিয় স্থান। গোসাইকুন্ড হয়ে লাঙটাঙ উপত্যকায় যাওয়া যায়। এই পথে পর্যটকদের পর্যাপ্ত রাত্রিযাপনের ব্যবস্থা আছে। লাঙটাঙ উপত্যকার ধুঞ্চে গ্রাম থেকে গোসাইকুন্ড যাওয়ার ট্রেক শুরু হয়। এছাড়া অনেক পর্যটক কাঠমান্ডু উপত্যকার সুন্দরিজল স্থান থেকেও যাত্রা শুরু করে। ধুঞ্চে থেকে আরম্ভ করলে প্রথম দিনে পর্যটকরা চন্দন বারি নামক স্থানের উদ্দেশ্যে যাত্রা করে। এ স্থানটি সমুদ্রপৃষ্ঠ থেকে ৩,২০০ মিটার উচ্চতায় অবস্থিত। এরপরে লাউরিবিনায়াক স্থানে যেতে হয়, যা ৩,৭০০ মিটার উচ্চতায় অবস্থিত। উচ্চতাজনিত অসুস্থতা এড়ানোড় জন্য পর্যটকরা এ পর্যায়ে দুই-একদিনের বিরতি নিয়ে গোসাইকুন্ডের উদ্দেশ্যে উপরের দিকে যাত্রা করে। লাউরিবিনায়াক থেকে লাঙটাঙ এবং গনেশ হিমবাহের সুন্দর দৃশ্য দেখা যায়। গোসাইকুন্ড থেকে সুন্দরিজল পর্যন্ত পৌছাতে প্রায় চারদিন সময় লাগে। এ পথে ৪,৬১০ মিটার উচ্চতার লাউরিবিনা লা পাস অতিক্রম করতে হয়। এরপরে ফেদি ও ঘোপ্তি হয়ে নিচে নামতে হয়। নিচে নামার পথে বিভিন্ন ছোট গ্রামের মধ্যে দিয়ে ফিরতে হয়।

গ্যালারি

তথ্যসূত্র

বহিঃসংযোগ

 The Ramsar Convention on Wetlands: The Annotated Ramsar List of Nepal

নেপালের হ্রদ
নেপালের রামসার স্থান
পবিত্র হ্রদ